Η επέμβαση πραγματοποιείται μέσω της διάνοιξης μιας μικρής οπής στο κρανίο του ασθενούς (κρανιοανάτρηση) από όπου στη συνέχεια γίνεται η προώθηση ενός κεντρικού καθετήρα στο κοιλιακό σύστημα του εγκεφάλου. Ο καθετήρας αυτός είναι συνδεδεμένος με μια βαλβίδα, η οποία τοποθετείται υποδόρια στο πίσω μέρος του αυτιού και συνδέεται με έναν σωλήνα παροχέτευσης, ο οποίος οδηγείται προς την κοιλία και στη συνέχεια μέσω μιας ελάχιστου μήκους τομής τοποθετείται στον περιτοναϊκό χώρο.